لیسلی کلاڈیئس

لیسلی والٹر کلاڈیئس (25 مارچ 1927 - 20 دسمبر 2012) دا جنم مدھیہ پردیش دے شہر بلاسپور وکھے ہویا۔ لیسلی والٹر کلاڈیئس نوں  بھارتی  ہاکی دا قطبی تارہ کیہا جاوے تاں اس وچّ کوئی اتکتھنی نہیں ہوویگی۔ کلاڈیئس نے نہ صرف بھارت سگوں اولمپک ہاکی دے اتہاس ‘تے اپنیاں امٹّ پیڑاں چھڈیاں۔
نایاب چھ یادگاراں
ہاکی نال کیتے پیار نے اوس نوں اتی نایاب چھ یادگاراں تحفہ کیتیاں؛ 
1948 توں 1960 تک لگاتار چار اولمپک ٹورنامینٹ کھیڈنا۔
اک مڈفیلڈر ہو کے مخالف ٹیماں سر گول کرن وچّ سفل ہونا۔
1960 روم اولمپک کھیڈاں ویلے بھارتی ہاکی ٹیم دا کپتان بننا۔
اس سمیں تک قومانتری پدھر ‘تے 100 میچ کھیڈنا۔
‘گنیز بکّ آف ورلڈ رکارڈز’ وچّ ناں درج ہونا۔
ہاکی وچ داخل
اوہناں جونیئر کیمبرج دا امتحان پاس کرن مگروں ہاکی کھیڈن نوں ہی ترجیح دتی۔ اس کم نوں پورا کرن لئی کلاڈیئس بلاسپور نوں چھڈّ کے کھڑگپور (بنگال) وکھے رہن لگے۔ اوہناں دناں وچّ کھڑگپور وکھے بنگال-ناگپور ریلوے (بی.این.آر.) دی ہاکی ٹیم دی بڑی چڑھت سی۔ اک دن اوہ اس ٹیم دا پریکٹس میچ دیکھ رہے سن۔ اتفاقیہ اس ٹیم نوں اک کھڈاری دی لوڑ پے گئی۔ ٹیم دے کپتان دے کہن ‘تے 19 ورھیاں دے کلاڈیئس نے میدان وچّ کھیڈنا شروع کیتا۔ ‘سی. تاپسیل’، ‘گالیبارڈی’ اتے ‘ڈکی کار’ ورگے جگ مشہور کھڈاریاں دے تعلق وچّ آئے۔ اوہناں ساریاں نے آپو-اپنے تجربے مطابق کلاڈیئس دی کھیڈ نوں تراشیا۔ اوہ چھیتی ہی بی این آر دی ٹیم دے پکے میمبر بن گئے۔ 1946 وچّ اوہناں بیئینار ولوں بیٹن کپ ہاکی ٹورنامینٹ وچّ حصہ لیا۔ اوہناں دی ٹیم فائینل تک پجی اتے کلکتہ پورٹ کمشنرز توں ہاری۔ اس ہار دے باو جود اتھے کھیڈن نال کلاڈیئس دی خود اعتمادی وچّ وادھا ہویا۔
اولمپک
1947 دوران کلاڈیئس نے بی.این.آر. دا روزگار چھڈّ دے پورٹ کمشنرز کلکتہ وچّ نوکری کر لئی۔ اتھے اوہناں نوں ‘کلکتہ لیگ’ وچّ کھیڈن دا موقع ملیا۔ اس سمیں دوران اوہناں دے من وچّ اولمپک کھیڈن دی خواہش جاگی۔ 1948 وچّ کلاڈیئس پورٹ کمشنرز کلکتہ ولوں بمبئی وکھے ‘آغا خاں کپ ہاکی ٹورنامنٹ’ وچّ کھیڈے۔ درشکاں نے اوہناں دی چمتکاری کھیڈ دی بڑی تغریف کیتی۔ اس ٹورنامینٹ توں بعد اوہناں دی ٹیم نے ‘کلکتہ لیگ’ جت کے اپنے ہاکی ہنر دا وڈا ثبوت دتا۔ اوہناں 1948 دے بیٹن کپ ہاکی ٹورنامینٹ وچّ وی شاندار کھیڈ دکھائی پر اتھے اوہناں دیاں انگلیاں ‘تے گمبھیر سٹّ آئی۔ 1948 دیاں لندن اولمپک کھیڈاں توں پہلاں کلاڈیئس نوں چون ٹرائلاں لئی بلایا گیا۔ اوہ انگلیاں ‘تے پلستر بجھیا ہون کارن شروعات دیاں ٹرائلاں وچّ حصہ نہ لے سکے، جس ویلے آخری ٹرائل لئی میچ ہون لگا تاں اوہناں نوں اولمپک کھیڈن دے سپنے نوں سچ کرن دی گلّ یاد آئی۔ اوہناں ہمت کر کے پلستر اتاریا اتے کھیڈنا شروع کیتا۔ قہر دے درد دے باو جود اوہناں کمال دی کھیڈ دکھائی۔ خوش قسمتی نال اوہناں دی محنت راس آئی اتے اوہ 1948 دی بھارتی ہاکی ٹیم وچّ چنے گئے۔ 1948 دیاں لنڈن اولمپک کھیڈاں وچّ بھارت نے فائینل وچّ برطانیہ نوں 4-0 گولاں ‘تے ہرا کے گولڈ میڈل جتیا۔ لندن جیتو کلاڈیئس نے 1952 وچّ پوربی-افریقی  دیشاں دا دورہ کیتا۔ اپنی ‘بال-ٹیکلنگ’ اتے ‘بال ڈسٹریبیوشن’ کلا دے آدھار ‘تے اوہ 1952 ہیلسنکی اولمپک کھیڈن لئی مڑ بھارتی ٹیم وچّ چنے گئے۔ اس واری اوہ فائینل وچّ ہالینڈ خلاف کھیڈے اتے بھارت نے ہالینڈ نوں 6-1 گولاں دے وڈے فرق نال ہرا کے دوجا گولڈ میڈل جتیا۔


فنلینڈ نوں فتح کرن مگروں کلاڈیئس نے 1954 وچّ ملائشیا اتے 1955 وچّ آسٹریلیا اتے نیوزیلینڈ دا دورہ کیتا۔ اس توں اپرنت 1956 دیاں میلبورن اولمپک کھیڈاں وچّ اوہناں بھارت لئی گولڈ میڈل جت کے لیاندا۔
اولمپک کھیڈ
اوہناں لندن، ہیلسنکی، میلبورن اتے روم چار اولمپک کھیڈیاں۔ ایہناں چاراں ‘چوں پہلے لگاتار تنّ اولمپک وچّ گولڈ میڈل جتے۔ روم اولمپک کھیڈاں وچّ اوہ گولڈ میڈل توں وانجھے رہے۔ اتھے کھیڈے فائینل وچّ بدقسمتی نال بھارت پہلی وار پاکستان ہتھوں ہار گیا اتے دوجے نمبر ‘تے آ کے چاندی دا میڈل ہی جت سکیا۔ 1948 توں 1960 تک دے دنیا دے بہترین رائیٹ-ہافٹ لیسلی کلاڈیئس سن۔

بھارتی ٹیم دا کپتان
1960 دیاں روم اولمپک کھیڈاں سمیں کلاڈیئس نوں بھارتی ٹیم دا کپتان بنایا گیا۔ اتھے بھاویں بھارت بہت ودھیا کھیڈیا پر فائینل وچّ پاکستان ہتھوں اک گول نال ہار گیا۔ اتھے اوہناں چاندی دا میڈل جتیا۔ اوہناں 1965 وچّ سرگرم ہاکی توں سنیاس لے لیا۔ 
‘پدم شری’
اوہناں دیاں دیس لئی کیتیاں سیواواں دے مدنظر بھارت سرکار ولوں 1971 وچّ کلاڈیئس نوں ‘پدم شری’ دی بنعام نال نوازیا   گیا۔
الوداع
بھارتی ہاکی دے قطبی تارے، لیسلی والٹر کلاڈیئس نے لمی بیماری توں بعد 20 دسمبر 2012 نوں دوپہر توں بعد اس دنیا نوں الوداع کہہ دتا۔

حوالے

گٹھ:ہاکی کھڈاری
گٹھ:کھڈاری
گٹھ:اولمپک کھیڈاں
گٹھ:بھارتی ہاکی کھڈاری
گٹھ:بھارتی کھڈاری
گٹھ:1927ء دے جم
گٹھ:2012ء دیاں موتاں
گٹھ:بھارتی شخصیتاں
گٹھ:وکیپیڈیا ایشیائی مہینہ 2016